กฎกระทรวงการปฏิบัติงานเป็นผู้ควบคุมระบบบำบัดน้ำเสียและผู้รับจ้างให้บริการบำบัดน้ำเสีย พ.ศ. 2567กฎกระทรวง การปฏิบัติงานเป็นผู้ควบคุมระบบบำบัดน้ำเสียและผู้รับจ้างให้บริการบำบัดน้ำเสีย พ.ศ. ๒๕๖๗อาศัยอำนาจตามความในมาตรา ๑๑ วรรคสอง และมาตรา ๗๓ วรรคสองและวรรคสี่ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดสองร้อยสี่สิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ในกฎกระทรวงนี้ "ใบอนุญาต" หมายความว่า ใบอนุญาตเป็นผู้ควบคุมระบบบำบัดน้ำเสียหรือใบอนุญาตเป็นผู้รับจ้างให้บริการบำบัดน้ำเสีย แล้วแต่กรณี "ผู้ควบคุม" หมายความว่า ผู้ได้รับใบอนุญาตเป็นผู้ควบคุมระบบบำบัดน้ำเสีย "ผู้รับจ้างให้บริการ" หมายความว่า ผู้ได้รับใบอนุญาตเป็นผู้รับจ้างให้บริการบำบัดน้ำเสียมาตรา 2 "บำบัดน้ำเสีย" หมายความว่า กระบวนการปรับปรุงน้ำเสียโดยระบบบำบัดน้ำเสียให้มีคุณภาพเป็นน้ำทิ้งตามมาตรฐานควบคุมมลพิษจากแหล่งกำเนิด และให้หมายความรวมถึงกระบวนการกำจัดของเสียอันเกิดจากการบำบัดน้ำเสีย "ระบบบำบัดน้ำเสีย" หมายความว่า กระบวนการบำบัดน้ำเสีย และให้หมายความรวมถึงการทำงานร่วมกันของสิ่งก่อสร้างมาตรา 2 เครื่องมือ วัสดุอุปกรณ์ และกระบวนการที่ใช้ในการรวบรวม ส่ง บำบัด และกำจัดน้ำเสีย "ใบอนุญาตประกอบวิชาชีพวิศวกรรมควบคุม" หมายความว่า ใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร "ใบอนุญาตประกอบวิชาชีพวิทยาศาสตร์และเทคโนโลยีควบคุม" หมายความว่ามาตรา 2 ใบอนุญาตประกอบวิชาชีพวิทยาศาสตร์และเทคโนโลยีควบคุมตามกฎหมายว่าด้วยการส่งเสริมวิชาชีพวิทยาศาสตร์และเทคโนโลยีมาตรา 3 ข้อ ๓ กฎกระทรวงนี้มิให้ใช้บังคับแก่หน่วยงานของรัฐที่มีกฎหมายจัดตั้งและมีวัตถุประสงค์ในการให้บริการ รับบริหาร หรือจัดการระบบบำบัดน้ำเสียมาตรา 4 ข้อ ๔ การยื่นคำขอและการออกใบอนุญาต การแจ้ง การขออนุญาตและการอนุญาต การขอต่ออายุใบอนุญาตและการอนุญาต การชำระค่าธรรมเนียม การติดต่อใด ๆ และการออกเอกสารหลักฐานต่าง ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์มาตรา 4 ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้ยื่นคำขอยังสถานที่หรือด้วยวิธีการที่อธิบดีกรมควบคุมมลพิษประกาศกำหนดมาตรา 5 ข้อ ๕ คำขอรับใบอนุญาตและใบอนุญาต คำขอต่ออายุใบอนุญาต และคำขออนุญาตและหนังสืออนุญาต ให้เป็นไปตามแบบที่อธิบดีกรมควบคุมมลพิษประกาศกำหนดมาตรา 1 หมวด ๑ การขอและการออกใบอนุญาตมาตรา 6 ข้อ ๖ ผู้ใดประสงค์จะขอรับใบอนุญาต ให้ยื่นคำขอรับใบอนุญาตต่อเจ้าพนักงานท้องถิ่นในท้องที่ที่ตนประสงค์จะดำเนินการ พร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาตมาตรา 7 ข้อ ๗ ผู้ขอรับใบอนุญาตเป็นผู้ควบคุมระบบบำบัดน้ำเสียต้องมีคุณสมบัติ ดังต่อไปนี้ (๑) บุคคลธรรมดา (ก) มีใบอนุญาตประกอบวิชาชีพวิศวกรรมควบคุม สาขาวิศวกรรมสิ่งแวดล้อม หรือมีใบอนุญาตประกอบวิชาชีพวิทยาศาสตร์และเทคโนโลยีควบคุม สาขาการวิเคราะห์ผลกระทบสิ่งแวดล้อมด้านวิทยาศาสตร์และการควบคุมมลพิษมาตรา 7 ประเภทผู้ควบคุมมลพิษทางน้ำ และมิได้อยู่ระหว่างถูกพักใช้ใบอนุญาตดังกล่าว (ข) ไม่เคยเป็นบุคคลล้มละลายทุจริต (ค) ไม่เป็นบุคคลวิกลจริตหรือจิตฟั่นเฟือนไม่สมประกอบ (ง) ไม่เคยได้รับโทษจำคุกโดยได้พ้นโทษมายังไม่ถึงห้าปีนับถึงวันขอรับใบอนุญาต เว้นแต่ในความผิดอันได้กระทำโดยประมาทหรือความผิดลหุโทษ (จ)มาตรา 7 ไม่เคยถูกเพิกถอนใบอนุญาตเป็นผู้ควบคุมระบบบำบัดน้ำเสีย เว้นแต่ระยะเวลาได้ล่วงพ้นไปแล้วไม่น้อยกว่าสองปีนับแต่วันที่ถูกสั่งเพิกถอนใบอนุญาต (๒) นิติบุคคล (ก) เป็นนิติบุคคลตามกฎหมายไทย (ข) มีวัตถุประสงค์ในการประกอบกิจการหรือให้บริการเกี่ยวกับการควบคุม ตรวจสอบ วิเคราะห์ ดำเนินการมาตรา 7 หรือบำรุงรักษาระบบบำบัดน้ำเสีย (ค) มีใบอนุญาตประกอบวิชาชีพวิศวกรรมควบคุมหรือบุคลากรประจำมีใบอนุญาตประกอบวิชาชีพวิทยาศาสตร์และเทคโนโลยีควบคุม สาขาการวิเคราะห์ผลกระทบสิ่งแวดล้อมด้านวิทยาศาสตร์และการควบคุมมลพิษ ประเภทผู้ควบคุมมลพิษทางน้ำ และมิได้อยู่ระหว่างถูกพักใช้ใบอนุญาตดังกล่าว (ง) ไม่มีกรรมการมาตรา 7 หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล เคยเป็นบุคคลล้มละลายทุจริต (จ) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล อยู่ระหว่างถูกพักใช้ใบอนุญาต (ฉ) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคลมาตรา 7 เคยถูกเพิกถอนใบอนุญาต เว้นแต่ระยะเวลาได้ล่วงพ้นไปแล้วไม่น้อยกว่าสองปีนับแต่วันที่ถูกสั่งเพิกถอนใบอนุญาต (ช) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล เคยได้รับโทษจำคุกโดยได้พ้นโทษมายังไม่ถึงห้าปีนับถึงวันขอรับใบอนุญาตมาตรา 7 เว้นแต่ในความผิดอันได้กระทำโดยประมาทหรือความผิดลหุโทษมาตรา 8 ข้อ ๘ ผู้ขอรับใบอนุญาตเป็นผู้รับจ้างให้บริการบำบัดน้ำเสียต้องมีคุณสมบัติ ดังต่อไปนี้ (๑) เป็นนิติบุคคลตามกฎหมายไทย (๒) มีวัตถุประสงค์ในการประกอบกิจการหรือให้บริการบำบัดน้ำเสีย (๓) เป็นเจ้าของหรือผู้ครอบครองระบบบำบัดน้ำเสียที่สามารถบำบัดน้ำเสียให้เป็นไปตามมาตรฐานควบคุมมลพิษจากแหล่งกำเนิด (๔)มาตรา 8 มีคุณสมบัติตามข้อ ๗ (๒) (ค) (ง) (จ) (ฉ) และ (ช)มาตรา 9 ข้อ ๙ เมื่อได้รับคำขอรับใบอนุญาตตามข้อ ๖ แล้ว ให้เจ้าพนักงานท้องถิ่นออกใบรับคำขอให้แก่ผู้ขอรับใบอนุญาตไว้เป็นหลักฐาน และดำเนินการตรวจสอบคำขอรับใบอนุญาต และความถูกต้องครบถ้วนของเอกสารหรือหลักฐาน กรณีที่คำขอรับใบอนุญาต เอกสารหรือหลักฐานไม่ถูกต้องหรือไม่ครบถ้วน ให้บันทึกความบกพร่องนั้นไว้มาตรา 9 และแจ้งให้ผู้ขอรับใบอนุญาตทราบทันที โดยให้ผู้ขอรับใบอนุญาตดำเนินการแก้ไขเพิ่มเติมหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนด ซึ่งต้องไม่น้อยกว่าเจ็ดวันทำการนับแต่วันที่ได้รับแจ้ง กรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตมาตรา 9 หรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้เจ้าพนักงานท้องถิ่นจำหน่ายเรื่องออกจากสารบบ และส่งคำขอรับใบอนุญาตและเอกสารหรือหลักฐานคืนให้แก่ผู้ขอรับใบอนุญาตมาตรา 9 พร้อมทั้งแจ้งให้ผู้ขอรับใบอนุญาตทราบเหตุแห่งการคืนคำขอนั้นด้วยมาตรา 10 ข้อ ๑๐ กรณีที่คำขอรับใบอนุญาต และเอกสารหรือหลักฐานถูกต้องและครบถ้วน ให้เจ้าพนักงานท้องถิ่นพิจารณาคำขอรับใบอนุญาตให้แล้วเสร็จภายในสิบห้าวันทำการนับแต่วันที่ได้รับคำขอรับใบอนุญาต และเอกสารหรือหลักฐานถูกต้องและครบถ้วน กรณีที่เจ้าพนักงานท้องถิ่นพิจารณาแล้วเห็นควรมีคำสั่งอนุญาตมาตรา 10 ให้แจ้งให้ผู้ขอรับใบอนุญาตทราบและมาชำระค่าธรรมเนียมใบอนุญาตภายในสิบห้าวันทำการนับแต่วันที่ได้รับแจ้ง เมื่อผู้ขอรับใบอนุญาตได้ชำระค่าธรรมเนียมแล้ว ให้เจ้าพนักงานท้องถิ่นออกใบอนุญาตแก่ผู้ขอรับใบอนุญาตภายในเจ็ดวันทำการนับแต่วันที่ได้รับชำระค่าธรรมเนียมมาตรา 10 กรณีที่ผู้ขอรับใบอนุญาตไม่ชำระค่าธรรมเนียมภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะขอรับใบอนุญาต และให้เจ้าพนักงานท้องถิ่นจำหน่ายเรื่องออกจากสารบบ กรณีที่เจ้าพนักงานท้องถิ่นพิจารณาแล้วเห็นควรมีคำสั่งไม่อนุญาตมาตรา 10 ให้แจ้งให้ผู้ขอรับใบอนุญาตทราบพร้อมด้วยเหตุผลในการออกคำสั่งไม่อนุญาตและสิทธิในการอุทธรณ์คำสั่งมาตรา 11 ข้อ ๑๑ ใบอนุญาตให้มีอายุห้าปีนับแต่วันที่ออกใบอนุญาตมาตรา 12 ข้อ ๑๒ ให้ผู้ได้รับใบอนุญาตแสดงใบอนุญาตต่อเจ้าพนักงานท้องถิ่นหรือเจ้าพนักงานควบคุมมลพิษ เมื่อมีการร้องขอ โดยจะแสดงด้วยวิธีการทางอิเล็กทรอนิกส์หรือวิธีการอื่นใดตามที่อธิบดีกรมควบคุมมลพิษประกาศกำหนดก็ได้มาตรา 2 หมวด ๒ การควบคุมการปฏิบัติงานของผู้ควบคุมและผู้รับจ้างให้บริการมาตรา 13 ข้อ ๑๓ ให้ผู้ควบคุมหรือผู้รับจ้างให้บริการปฏิบัติงานได้เฉพาะภายในเขตท้องที่ที่กำหนดไว้ในใบอนุญาต เว้นแต่จะได้รับอนุญาตจากเจ้าพนักงานท้องถิ่นตามมาตรา ๗๕ วรรคสองมาตรา 14 ข้อ ๑๔ ให้ผู้ควบคุมหรือผู้รับจ้างให้บริการจัดทำแผนงานเกี่ยวกับการควบคุมระบบบำบัดน้ำเสียหรือการให้บริการบำบัดน้ำเสีย แล้วแต่กรณี เก็บไว้ ณ สถานที่ตั้งแหล่งกำเนิดมลพิษที่ตนเข้าดำเนินการ โดยแผนงานดังกล่าวอย่างน้อยต้องประกอบด้วย (๑) รายละเอียดเกี่ยวกับกิจกรรม ระยะเวลามาตรา 14 และอุปกรณ์หลักที่ใช้ในการปฏิบัติงาน (๒) รายชื่อบุคคลซึ่งรับผิดชอบควบคุมระบบบำบัดน้ำเสียหรือให้บริการบำบัดน้ำเสีย แล้วแต่กรณี (๓) หนังสือแต่งตั้งหรือยกเลิกผู้ควบคุมหรือผู้รับจ้างให้บริการ หนังสือแต่งตั้งหรือยกเลิกตาม (๓) ให้เป็นไปตามแบบที่อธิบดีกรมควบคุมมลพิษประกาศกำหนดมาตรา 15 ข้อ ๑๕ ให้ผู้ควบคุมหรือผู้รับจ้างให้บริการมีหน้าที่ ดังต่อไปนี้ (๑) ควบคุม ตรวจสอบ วิเคราะห์ ดำเนินการ และบำรุงรักษาระบบบำบัดน้ำเสีย หรือให้บริการบำบัดน้ำเสีย แล้วแต่กรณี (๒) เก็บสถิติและข้อมูลซึ่งแสดงผลการทำงานของระบบบำบัดน้ำเสีย หรืออุปกรณ์และเครื่องมือของระบบบำบัดน้ำเสียในแต่ละวันมาตรา 15 และจัดทำบันทึกรายละเอียดเป็นหลักฐานไว้ ณ สถานที่ตั้งแหล่งกำเนิดมลพิษที่เข้าดำเนินการ (๓) จัดทำรายงานสรุปผลการทำงานของระบบบำบัดน้ำเสีย หรืออุปกรณ์และเครื่องมือของระบบบำบัดน้ำเสีย เสนอต่อเจ้าพนักงานท้องถิ่นแห่งท้องที่ที่แหล่งกำเนิดมลพิษนั้นตั้งอยู่อย่างน้อยเดือนละหนึ่งครั้ง (๔)มาตรา 15 จัดทำข้อเสนอแนะเป็นหนังสือต่อเจ้าของหรือผู้ครอบครองแหล่งกำเนิดมลพิษ ในการจัดการ แก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย เพื่อควบคุมการปล่อยมลพิษให้เป็นไปตามมาตรฐานควบคุมมลพิษจากแหล่งกำเนิดมาตรา 16 ข้อ ๑๖ ผู้รับจ้างให้บริการจะโอนกิจการให้บริการบำบัดน้ำเสียของตนให้แก่บุคคลอื่นไม่ได้ เว้นแต่เป็นการโอนให้แก่ผู้มีคุณสมบัติตามข้อ ๘ และจะต้องได้รับอนุญาตจากเจ้าพนักงานท้องถิ่น การขออนุญาตตามวรรคหนึ่ง ให้ยื่นคำขอต่อเจ้าพนักงานท้องถิ่นก่อนการโอนกิจการไม่น้อยกว่าเก้าสิบวันมาตรา 16 เพื่อให้กิจการให้บริการบำบัดน้ำเสียที่รับโอนมามีความต่อเนื่อง ให้ผู้รับโอนกิจการให้บริการบำบัดน้ำเสียดำเนินการตามแผนงานที่ผู้โอนได้เสนอไว้ แต่หากผู้รับโอนกิจการให้บริการบำบัดน้ำเสียประสงค์จะเสนอแผนงานใหม่ ให้นำบทบัญญัติในข้อ ๑๔ มาใช้บังคับด้วยโดยอนุโลมมาตรา 17 ข้อ ๑๗ ผู้รับจ้างให้บริการรายใดประสงค์จะย้ายสถานที่ตั้งระบบบำบัดน้ำเสีย ให้ยื่นคำขออนุญาตย้ายสถานที่ตั้งระบบบำบัดน้ำเสียต่อเจ้าพนักงานท้องถิ่นก่อนวันเริ่มดำเนินการไม่น้อยกว่าเก้าสิบวัน เพื่อประโยชน์ในการจัดการและควบคุมคุณภาพสิ่งแวดล้อมในท้องที่นั้นมาตรา 17 เจ้าพนักงานท้องถิ่นจะกำหนดเงื่อนไขในการอนุญาตให้ผู้รับจ้างให้บริการต้องปฏิบัติตามสมควรด้วยก็ได้มาตรา 18 ข้อ ๑๘ ผู้รับจ้างให้บริการรายใดประสงค์จะเปลี่ยนแปลงระบบบำบัดน้ำเสียในระหว่างการรับจ้างให้บริการบำบัดน้ำเสีย ให้ยื่นคำขออนุญาตเปลี่ยนแปลงระบบบำบัดน้ำเสียมาตรา 18 พร้อมด้วยแบบแปลนระบบบำบัดน้ำเสียที่ขอเปลี่ยนแปลงซึ่งมีคำรับรองของผู้ประกอบวิชาชีพวิศวกรรมควบคุมตามกฎหมายว่าด้วยวิศวกรว่าตนเป็นผู้ออกแบบและคำนวณแบบแปลนดังกล่าวต่อเจ้าพนักงานท้องถิ่นก่อนวันเริ่มดำเนินการไม่น้อยกว่าสามสิบวัน เพื่อประโยชน์ในการจัดการและควบคุมคุณภาพสิ่งแวดล้อมในท้องที่นั้นมาตรา 18 เจ้าพนักงานท้องถิ่นจะกำหนดเงื่อนไขในการอนุญาตให้ผู้รับจ้างให้บริการต้องปฏิบัติตามสมควรด้วยก็ได้มาตรา 19 ข้อ ๑๙ ให้นำบทบัญญัติในเรื่องการยื่นคำขอและการพิจารณาอนุญาตในข้อ ๙ และข้อ ๑๐ มาใช้บังคับแก่การขออนุญาตและการอนุญาตโอนกิจการให้บริการบำบัดน้ำเสียตามข้อ ๑๖ การย้ายสถานที่ตั้งระบบบำบัดน้ำเสียตามข้อ ๑๗ หรือการเปลี่ยนแปลงระบบบำบัดน้ำเสียตามข้อ ๑๘ ด้วยโดยอนุโลมมาตรา 20 ข้อ ๒๐ ผู้รับจ้างให้บริการรายใดประสงค์จะแก้ไขหรือซ่อมแซมระบบบำบัดน้ำเสีย และต้องหยุดให้บริการบำบัดน้ำเสียในระหว่างนั้น ต้องแจ้งให้เจ้าพนักงานท้องถิ่นทราบล่วงหน้าก่อนวันเริ่มดำเนินการไม่น้อยกว่าสามสิบวันมาตรา 21 ข้อ ๒๑ ในการโอนกิจการให้บริการบำบัดน้ำเสียตามข้อ ๑๖ การย้ายสถานที่ตั้งระบบบำบัดน้ำเสียตามข้อ ๑๗ การเปลี่ยนแปลงระบบบำบัดน้ำเสียตามข้อ ๑๘ และการแก้ไขหรือซ่อมแซมระบบบำบัดน้ำเสียตามข้อ ๒๐ หากผู้รับจ้างให้บริการต้องหยุดให้บริการบำบัดน้ำเสียมาตรา 21 ให้ผู้รับจ้างให้บริการเสนอแผนงานเกี่ยวกับการให้บริการบำบัดน้ำเสียชั่วคราวในระหว่างหยุดให้บริการบำบัดน้ำเสียนั้นต่อเจ้าพนักงานท้องถิ่นด้วย การเสนอแผนงานตามวรรคหนึ่ง ให้เป็นไปตามแบบที่อธิบดีกรมควบคุมมลพิษประกาศกำหนดมาตรา 22 ข้อ ๒๒ ผู้รับจ้างให้บริการรายใดประสงค์จะปิดหรือหยุดให้บริการบำบัดน้ำเสีย ให้ผู้รับจ้างให้บริการแจ้งให้เจ้าพนักงานท้องถิ่นและเจ้าของหรือผู้ครอบครองแหล่งกำเนิดมลพิษซึ่งเป็นผู้ว่าจ้างทุกคนทราบล่วงหน้าก่อนจะปิดหรือหยุดให้บริการบำบัดน้ำเสียไม่น้อยกว่าสามสิบวัน และให้นำบทบัญญัติในข้อ ๒๑มาตรา 22 มาใช้บังคับด้วยโดยอนุโลมมาตรา 23 ข้อ ๒๓ ผู้รับจ้างให้บริการรายใดดำเนินกิจการให้บริการบำบัดน้ำเสียในลักษณะระบบบำบัดน้ำเสียรวม ผู้รับจ้างให้บริการรายนั้นจะเลิกกิจการให้บริการบำบัดน้ำเสียก่อนสิ้นสุดระยะเวลาที่รับจ้างไม่ได้ เว้นแต่กรณีที่มีการจัดหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้ ทั้งนี้มาตรา 23 จะต้องแจ้งให้เจ้าพนักงานท้องถิ่นทราบล่วงหน้าก่อนวันเลิกกิจการไม่น้อยกว่าสามสิบวัน ในกรณีที่ไม่อาจจัดหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้ตามวรรคหนึ่งมาตรา 23 ผู้รับจ้างให้บริการจะต้องยินยอมให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายเข้าใช้ระบบบำบัดน้ำเสียของตน โดยผู้รับจ้างให้บริการจะต้องเป็นผู้รับผิดชอบค่าใช้จ่ายในการดำเนินกิจการให้บริการบำบัดน้ำเสียนั้นจนกว่าจะหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้มาตรา 23 หรือจนกว่าจะสิ้นสุดระยะเวลาที่รับจ้าง ผู้รับจ้างให้บริการซึ่งเข้ารับดำเนินกิจการให้บริการบำบัดน้ำเสียแทนตามวรรคหนึ่ง จะต้องดำเนินการและมีหน้าที่ตามข้อ ๑๓ ข้อ ๑๔ และข้อ ๑๕ เช่นเดียวกับผู้รับจ้างให้บริการซึ่งตนแทนมาตรา 24 ข้อ ๒๔ ในกรณีที่ผู้รับจ้างให้บริการถูกพักใช้หรือเพิกถอนใบอนุญาต ผู้รับจ้างให้บริการนั้นจะดำเนินการในฐานะผู้ควบคุมในระหว่างที่ถูกพักใช้หรือเพิกถอนใบอนุญาตไม่ได้มาตรา 25 ข้อ ๒๕ ให้เจ้าพนักงานท้องถิ่นแจ้งเจ้าพนักงานควบคุมมลพิษทราบภายในสิบห้าวันนับแต่วันที่ได้รับแจ้งหรืออนุญาต ในกรณีดังต่อไปนี้ (๑) อนุญาตให้โอนกิจการให้บริการบำบัดน้ำเสียตามข้อ ๑๖ (๒) อนุญาตให้ย้ายสถานที่ตั้งระบบบำบัดน้ำเสียตามข้อ ๑๗ (๓) อนุญาตให้เปลี่ยนแปลงระบบบำบัดน้ำเสียตามข้อ ๑๘ (๔)มาตรา 25 รับแจ้งการแก้ไขหรือซ่อมแซมระบบบำบัดน้ำเสียตามข้อ ๒๐มาตรา 3 หมวด ๓ การต่ออายุใบอนุญาตมาตรา 26 ข้อ ๒๖ ผู้ควบคุมหรือผู้รับจ้างให้บริการรายใดประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อเจ้าพนักงานท้องถิ่นภายในเก้าสิบวันก่อนใบอนุญาตสิ้นอายุ เมื่อได้ยื่นคำขอต่ออายุใบอนุญาตภายในกำหนดเวลาตามวรรคหนึ่งแล้วมาตรา 26 ให้ผู้ยื่นคำขอต่ออายุใบอนุญาตมีสิทธิดำเนินการตามใบอนุญาตเดิมต่อไปจนกว่าเจ้าพนักงานท้องถิ่นจะมีคำสั่งให้ต่ออายุใบอนุญาตหรือมีคำสั่งไม่ต่ออายุใบอนุญาตมาตรา 27 ข้อ ๒๗ ให้นำบทบัญญัติในเรื่องการยื่นคำขอและการพิจารณาอนุญาตในข้อ ๙ และข้อ ๑๐ มาใช้บังคับแก่การขอต่ออายุใบอนุญาตและการอนุญาตด้วยโดยอนุโลม ในการพิจารณาคำขอต่ออายุใบอนุญาตตามวรรคหนึ่ง เจ้าพนักงานท้องถิ่นอาจนำบทบัญญัติในหมวด ๒มาตรา 27 ทั้งหมดหรือบางส่วนมากำหนดเป็นเงื่อนไขให้ผู้ควบคุมหรือผู้รับจ้างให้บริการต้องปฏิบัติในการขอต่ออายุใบอนุญาตก็ได้มาตรา 4 หมวด ๔ การสั่งพักและการเพิกถอนการอนุญาตมาตรา 28 ข้อ ๒๘ เจ้าพนักงานท้องถิ่นมีอำนาจสั่งพักใช้ใบอนุญาต เมื่อปรากฏว่าผู้ควบคุมหรือผู้รับจ้างให้บริการกระทำการอย่างหนึ่งอย่างใด ดังต่อไปนี้ (๑) ปฏิบัติงานนอกเขตท้องที่ที่กำหนดไว้ในใบอนุญาตตามข้อ ๑๓ (๒) ไม่ได้จัดทำแผนงานเกี่ยวกับการควบคุมระบบบำบัดน้ำเสียหรือการให้บริการบำบัดน้ำเสียเก็บไว้ ณมาตรา 28 สถานที่ตั้งแหล่งกำเนิดมลพิษตามข้อ ๑๔ (๓) ไม่ปฏิบัติตามหน้าที่ที่กำหนดไว้ในข้อ ๑๕ (๔) ฝ่าฝืนหรือไม่ปฏิบัติตามข้อ ๑๖ ข้อ ๑๗ ข้อ ๑๘ ข้อ ๒๐ ข้อ ๒๒ และข้อ ๒๓ แล้วแต่กรณี การสั่งพักใช้ใบอนุญาตตาม (๑) (๒) (๓) และ (๔) ให้มีระยะเวลาครั้งละไม่น้อยกว่าสามเดือนแต่ไม่เกินหกเดือนมาตรา 29 ข้อ ๒๙ เจ้าพนักงานท้องถิ่นมีอำนาจสั่งเพิกถอนใบอนุญาต เมื่อปรากฏว่าผู้ควบคุมหรือผู้รับจ้างให้บริการกระทำการอย่างหนึ่งอย่างใด ดังต่อไปนี้ (๑) ขาดคุณสมบัติตามข้อ ๗ หรือข้อ ๘ แล้วแต่กรณี (๒) เคยถูกสั่งพักใช้ใบอนุญาตเป็นผู้ควบคุมระบบบำบัดน้ำเสียหรือใบอนุญาตเป็นผู้รับจ้างให้บริการบำบัดน้ำเสียมาตรา 29 ติดต่อกันสองครั้งภายในหนึ่งปีนับแต่วันที่ได้รับใบอนุญาต (๓) ฝ่าฝืนหรือไม่ปฏิบัติตามหลักเกณฑ์ที่กำหนดไว้ในกฎกระทรวงนี้ เป็นเหตุให้เกิดอันตรายต่อชีวิต ร่างกาย หรือสุขภาพอนามัยของประชาชน หรือสิ่งแวดล้อม (๔) ได้รับคำสั่งเป็นหนังสือเพิกถอนการเป็นผู้ควบคุมหรือผู้รับจ้างให้บริการตามมาตรา ๘๒ (๔) และ (๕)มาตรา 30 ข้อ ๓๐ คำสั่งพักใช้ใบอนุญาตหรือคำสั่งเพิกถอนใบอนุญาต ให้ทำเป็นหนังสือแจ้งให้ผู้ควบคุมหรือผู้รับจ้างให้บริการทราบพร้อมด้วยเหตุผลในการออกคำสั่งดังกล่าวและสิทธิในการอุทธรณ์คำสั่ง เพื่ออำนวยความสะดวกแก่ผู้ควบคุมหรือผู้รับจ้างให้บริการ เจ้าพนักงานท้องถิ่นจะแจ้งให้ผู้ควบคุมหรือผู้รับจ้างให้บริการทราบมาตรา 30 โดยวิธีการทางอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้มาตรา 5 หมวด ๕ ค่าธรรมเนียมและอัตราค่าบริการบำบัดน้ำเสียมาตรา 31 ข้อ ๓๑ ให้กำหนดค่าธรรมเนียม ดังต่อไปนี้ (๑) ใบอนุญาตเป็นผู้ควบคุม (ก) บุคคลธรรมดาปีละ๒๐๐ บาท (ข) นิติบุคคลปีละ ๘๐๐ บาท (๒) ใบอนุญาตเป็นผู้รับจ้าง ให้บริการปีละ ๘๐๐ บาท (๓) การต่ออายุใบอนุญาตครั้งละเท่ากับค่าธรรมเนียม ใบอนุญาตมาตรา 32 ข้อ ๓๒ ให้ผู้รับจ้างให้บริการเรียกเก็บค่าบริการบำบัดน้ำเสียได้ไม่เกินอัตรา ดังต่อไปนี้ (๑) น้ำเสียที่บำบัด โดยวิธีทางชีวภาพไม่เกิน ๕๐๐ บาท ต่อลูกบาศก์เมตร (๒) น้ำเสียที่บำบัด โดยวิธีทางเคมี หรือระบบบำบัดขั้นสูงไม่เกิน ๑๐๐,๐๐๐ บาท ต่อลูกบาศก์เมตรบทเฉพาะกาลมาตรา 33 ข้อ ๓๓ ผู้ประกอบกิจการบำบัดน้ำเสียที่ได้ดำเนินกิจการอยู่ก่อนวันที่กฎกระทรวงนี้ใช้บังคับ ให้ดำเนินกิจการดังกล่าวต่อไปได้ แต่ต้องยื่นคำขอรับใบอนุญาตเป็นผู้ควบคุมระบบบำบัดน้ำเสียหรือผู้รับจ้างให้บริการบำบัดน้ำเสีย แล้วแต่กรณีมาตรา 33 ต่อเจ้าพนักงานท้องถิ่นในท้องที่ที่ตนประกอบกิจการอยู่ภายในหกสิบวันนับแต่วันที่กฎกระทรวงนี้ใช้บังคับ ผู้ประกอบกิจการบำบัดน้ำเสียที่ยื่นคำขอรับใบอนุญาตตามวรรคหนึ่งแล้ว ให้ประกอบกิจการต่อไปได้จนกว่าจะได้รับแจ้งคำสั่งอนุญาตหรือไม่อนุญาตจากเจ้าพนักงานท้องถิ่น กรณีที่ได้รับแจ้งคำสั่งไม่อนุญาตตามวรรคสองมาตรา 33 ให้ผู้ประกอบกิจการบำบัดน้ำเสียแจ้งให้เจ้าของหรือผู้ครอบครองแหล่งกำเนิดมลพิษผู้ว่าจ้างทราบถึงการที่ไม่ได้รับอนุญาตดังกล่าวภายในสิบห้าวันนับแต่วันที่ได้รับแจ้งคำสั่งไม่อนุญาต และต้องยุติการประกอบกิจการบำบัดน้ำเสียนั้นภายในเก้าสิบวันนับแต่วันที่ได้รับแจ้งคำสั่งไม่อนุญาตให้ไว้ ณ วันที่ ๒๕ พฤศจิกายน พ.ศ. ๒๕๖๗ เฉลิมชัย ศรีอ่อน รัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๓ วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ บัญญัติให้หลักเกณฑ์ วิธีการ และเงื่อนไขการขอและการออกใบอนุญาต คุณสมบัติของผู้ขอรับใบอนุญาต การควบคุมการปฏิบัติงานของผู้ได้รับอนุญาต การต่ออายุใบอนุญาตการสั่งพักและการเพิกถอนการอนุญาต และการเสียค่าธรรมเนียมการขอและการออกใบอนุญาตเป็นผู้ควบคุมระบบบำบัดน้ำเสียหรือผู้รับจ้างให้บริการบำบัดน้ำเสีย ให้เป็นไปตามที่กำหนดในกฎกระทรวง ประกอบกับมาตรา ๗๓ วรรคสี่ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕บัญญัติให้อัตราค่าบริการบำบัดน้ำเสียที่ผู้รับจ้างให้บริการจะเรียกเก็บต้องไม่เกินอัตราที่กำหนดในกฎกระทรวง จึงจำเป็นต้องออกกฎกระทรวงนี้